text: Syge asketræer fældes
  17 oktober 2013 kl. 18.34
  Horsens kommune er gået i gang med at fælde 150 døende asketræer.
  Asketræerne i Åbjergskoven ved Horsens er hårdt ramt af askesygen, så derfor bliver de fældet.
  Det gælder de fleste asketræer i landet, at de ramt af sygdommen.
  Askesyge er en svampesygdom, der formentlig via bladene inficerer træets krone, og i løbet af få år slår træet ihjel. Sygdommen breder sig med lynets hast.
  Selvom asketræerne for øjeblikket dør i hobetal, er prisen rimelig, og der er god afsætning på dem.
  Horsens har solgt de mellem 60 og 140 år gamle asketræer til Hedeselskabet. 
  Mange af dem vil ende som møbler.
  